জগমোহন–তারপর আর সেই আটপৌঢ়ে জগমোহন থাকে না। কী এক অটল বিশ্বাসে ফিরে পায় এক অন্য ধরনের ধীশক্তি। না ব্রজলালকে ফেরাতেই হবে কাজলাকেও। পাপ–পুণ্যির বিষয়টাকে তুলে ধরতে হবে তাদের কাছে। বোঝাতে হবে জীবনের মানে সে এক গভীর নির্ভরতার বিষয়। তার চোখের সামনে হারিয়ে যাবে ভুল বেসাতিতে তার সন্তান–তা হতেই পারে না। তাকে ফেরাবেই, তারপর এক যুদ্ধজয়ের মৌতাত নিয়ে ঘন আঁধার চিরে দ্রুত বাড়ির দিকে ফেরে জগমোহন।